1ª COMISSIÓ PLENÀRIA DEL PROCÉS PARTICIPATIU DEL NOU PLA LOCAL DE JOVENTUT 2022-2026

Data de la sessió: 9 de juny de 2021

Hora: 18:30 Lloc: Sala Pep Altayó del Casal de Joves

Assistència:

Entitats juvenils:

* 2 representants de Seny i Ordre
* 2 representants de Sweet Jamaican Beats
* 1 representant de Las mil y unas

Forces polítiques amb representació municipal:

* 2 representants de Joventut Socialista de Catalunya- PSC
* 2 representants de Jovent Republicà- ERC

Regidoria de Joventut

* Regidor, tècnic del programa, tècnica de suport pacte de ciutat i coordinadora del Casal de Joves.

Departament de Participació

* 2 tècniques de Participació

Ordre del dia:

* **Benvinguda del regidor**
* **Presentació del Pla Jove**
* **Torn obert de paraules**
* **Foto de grup**

Desenvolupament de la sessió:

El regidor inicia la sessió i dona per constituïda la 1ª comissió plenària del procés participatiu del nou pla local de joventut 2022-2026.

El tècnic del programa de Joventut presenta el disseny del procés en base al document [Proposta de participació per la Pla Jove de Sant Feliu.](https://decidim.diba.cat/uploads/decidim/attachment/file/2969/Presentacio%CC%81_9_i_11_de_juny__v2-1-1.pdf)

S’obre un torn obert de paraules, i s’expressen en línies generals les següents idees:

* Necessitat d’avaluar el pla local de joventut vigent 2017-2021.
* Necessitat d’incorporar la perspectiva de totes les franges d’edat al procés participatiu, doncs les inquietuds d’una/un adolescent no són les mateixes que les/els joves de 20 anys o les/els joves de 30 anys. Així mateix, la perspectiva de gènere, doncs a la pròpia convocatòria de la sessió hi ha significativament més homes que dones.

S’acorda convocar la següent reunió de la comissió el dimecres 22 de setembre a la tarda, per fer balanç de la fase de diagnosi i presentar la fase de propostes.

S’acorda involucrar a més col·lectius de joves a la comissió plenària, valorant-se concretament el punt lila de l’IES Martí i Dot, una nova entitat juvenil en procés de constitució i les 4 entitats de lleure de la ciutat.

S’acorda generar una eina operativa de comunicació àgil per intercanviar la informació entre les i els membres de la comissió plenària.

Finalment es realitza una foto de grup amb el logo del nou Pla Jove Sant Feliu 2022.2026, essent l’activitat coberta pel mitjà digital local [Fet a Sant Feliu](https://www.fetasantfeliu.cat/noticia/104796/comenca-el-proces-participatiu-per-elaborar-el-nou-pla-local-de-joventut).

La sessió finalitza a les 20 hores.